《寄故人施彦执》
宋代·张九成

百念都忘万事休，一觞一咏自赓酬。坐看庾岭当南断，又送横江转北流。

已觉摧颓侵两鬓，更无术画补前旒。何时把盏西湖上，笑数浮生岁几周。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。